აბუ-სიბულთი

აბუ-სიბულთი (აბუსივან„გურჯ. დავთ.-1574, გვ. 216, 270“, აბუსბულეთიშენგელია, 2016, გვ. 26) — ნასოფლარი გურჯისტანის ვილაიეთის დიდი არტაანის ლივის ჩრდილის ნაჰიეში.

სოფელი იხსენიება 1574 წლის „გურჯისტანის ვილაიეთის დიდ დავთარში“. შეესაბამება გურჯისტანის დავთარი 1595-ის სახელამოუკითხავ სოფელს„გურჯ. დავთ.- 1574”-ის ქართ. თარგმ. მიხ. გვ. 395, 453: №18. დავთრის მიხედვით სოფელში ცხოვრობდა 17  კომლი, რომელთაგან ყველა ისფენჯის გადამხდელი იყო და ამდენად ქრისტიანი. თუმცა კომლის ერთ მეთაურს მიწერილი აქვს, რომ იგი მუსლიმანია. კომლთა უფროსების მცირე ნაწილს ერქვა ქართველებისათვის და ქრისტიანებისათვის დამახასიათებელი სახელი: აბრაჰამ და გიორგი.

მეურნეობის ძირითადი დარგები იყო: მემარცვლეობა (გადასახადის საერთო რაოდენობის 73%), შემდეგ მეცხოველეობა (მსხვილფეხა პირუტყვი, მეცხვარეობა, მეღორეობა, სოფელში თითოეულ კომლზე მოდიოდა 17 ღორზე მეტი, რაც მაცხოვრებლების ქრისტიანობაზე მიგვანიშნებს). მეფუტკრეობა და მებოსტნეობა თითქმის თანაბარი მნიშვნელობის იყო. მათზე მოდიოდა სამეურნეო გადასახადის (მემარცვლეობის გამოკლებით) საერთო რაოდენობის დაახლოებით 15-15%. სოფელი ნაჰიეში პირველ ადგილზე იყო შემდეგი გადასახადების ჯამური რაოდენობით: ქერი, ბოსტანი, იონჯა და თივა, ღორი (სოფ. მინდათნისთან ერთად), ფუტკარი, წისქვილი (სოფ. გუდსანარესთან და მინდათნისთან ერთად), თაფუ და დეშთიბანი.

+ აბუ-სიბულთის მეურნეობა („გურჯ. დავთ. - 1574“)  №  გადასახადი  ქილა  ახჩა  % 1  ხორბალი  650  5200  43,3 2  ქერი  600  3600  30,1 3  ბოსტანი   320  2,7 4  წისქვილი    30 0,3 5  იონჯა, თივა  500  30  4,2 6  იალაღი    100  0,8 7  ცხვარი    500  4,2 8  ღორი    300  2,5 9  სკა    300  2,5 10  ისფენჯი   400  3,3 11  თაფუ, დეშთიბანი   620  5,2 12  ბადიჰავა, არუსანე   105  0,9   ჯამი 1250  11 975  100 

ლიტერატურა
 დ. ნიკოლაიშვილი, დ. სართანია, ა. უჯმაჯურიძე, დ. კირთაძე, მ. კვეტენაძე. მესხეთი ოსმალური დავთრების მიხედვით. „გურჯისტანის ვილაიეთის დიდი დავთარი", თბ., უნივერსალი, 2021

სქოლიო

კატეგორია:ახალციხის მუნიციპალიტეტის ნასოფლარები
კატეგორია:გურჯისტანის ვილაიეთის დიდ დავთარში მოხსენიებული სოფლები